ভালখবৰ! ৰাজ্যত আজিৰ দিনটোতে ক'ৰ'না মুক্ত হ'ল ৯৯ গৰাকী ৰোগী\nভালখবৰ! ৰাজ্যত আজিৰ দিনটোতে ক'ৰ'না মুক্ত হ'ল ৯৯ গৰাকী ৰোগী\nআজিৰ দিনটোত ৰাজ্যত ক'ৰ'নামুক্ত হৈছে ৯৯ গৰাকী লোক।\nএই মুহূৰ্তত ৭ গৰাকী লোকক শিলচৰ চিকিৎসা মহাবিদ্যালয় হস্পিতালৰ পৰা মুক্তি দিয়া হৈছে।\nকিছু সময় পূৰ্বে ৯২ গৰাকী ৰোগীক চিকিৎসালয়ৰ পৰা ঘৰলৈ যাব দিয়া হৈছিল।\nইয়াৰে ২২ গৰাকী মহেন্দ্ৰ মোহন চৌধুৰী হাস্পাতালৰ, ৪৬ গৰাকী কালাপাহাৰ জিলা যক্ষ্মা চিকিৎসালয়ৰ, তেজপুৰ মেডিকেল কলেজৰ পৰা ১৩ গৰাকী, যোৰহাট মেডিকেল কলেজৰ পৰা ৭ গৰাকী, বৰপেটা মেডিকেল কলেজৰ পৰা দুগৰাকী, শিলচৰ মেডিকেল কলেজৰ পৰা এগৰাকী আৰু অসম মেডিকেল কলেজ হস্পিতালৰ পৰা এগৰাকী ৰোগীক মুক্তি দিয়া হৈছিল।\nলোক কেইগৰাকীক দুবাৰকৈ টেষ্ট কৰাত নিগেটিভ ওলোৱাত তেওঁলোকক চিকিৎসালয়ৰ পৰা যাবলৈ দিয়া হয়।\nযোৱা ২৪ ঘণ্টাৰ ভিতৰত ১২১ গৰাকী ৰোগী ক'ৰ'নামুক্ত হৈছে।\nদেওবাৰেও ২২ গৰাকী ৰোগী ক'ৰ'নামুক্ত হৈ ঘৰলৈ উভতিছিল।\nকালিৰ পৰা আজিলৈকে ১২১ গৰাকী ৰোগীক মুক্তি দিয়াৰ ফলত ৰাজ্যত ১১৭২ লৈ হ্ৰাস পালে ক'ৰ'ণা আক্ৰান্তৰ সংখ্যা। ৰাজ্যত এতিয়ালৈকে ২৮৪ গৰাকী লোক ক'ৰ'ণা মুক্ত হৈছে।\nযোৱা ২৩ মে ত দন্ত চিকিৎসক ডাঃ দীপা ডেকা সুস্থ হৈ উঠাৰ বাবে তেওঁক GMCH ৰ পৰা মুক্তি দিয়া হৈছিল। তেওঁৰ লগতে অন্য এগৰাকী মহিলা ৰোগীকো মুক্তি দিয়া হৈছিল GMCH ৰ পৰা।\nউল্লেখযোগ্য যে, যোৱা ২০ মে'ত GMCH ৰ কণিষ্ঠ চিকিৎসক ডাঃ লিথিকেশ সুস্থ হৈ উঠিছিল আৰু তেওঁ পুনৰ কোভিড-১৯ ৰোগীৰ চিকিৎসাত নিজকে নিয়োগ কৰিছিল।\nৰাজ্যত আজিৰ দিনটোত বৰ্তমানলৈকে ৯৯ গৰাকী লোক এই কোভিড-১৯+ ত আক্ৰান্ত হোৱাত তথা ৰোগীৰ সংখ্যা ১৪৬৩ লৈ বৃদ্ধি পোৱাত সকলো আতংকিত হৈ আছে যদিও ২৪ ঘণ্টাত ১২১ গৰাকীকৈ ৰোগী ক'ৰ'ণামুক্ত হোৱাটোৱে কিছু পৰিমানে সুখৰ বাৰ্তা কঢ়িয়াই আনিছে।
